b'\n_START_ARTICLE_\n\xc5\xa0ot\n_START_PARAGRAPH_\n\xc5\xa0ot (arabsko \xc5\xa1a\xe1\xb9\xad\xe1\xb9\xad - \xd8\xb4\xd8\xb7 ) je izraz za plitvo slano jezero in mo\xc4\x8dvirnato obmo\xc4\x8dje v Severni Afriki, kjer se pojavljajo v pu\xc5\xa1\xc4\x8davskih obmo\xc4\x8djih. \xc5\xa0oti se napajajo z vodo iz podtalnice, de\xc5\xbejem ali z rekami. \xc5\xa0oti vsebujejo vodo samo v de\xc5\xbeevnem obdobju, v su\xc5\xa1nem obdobju pa se posu\xc5\xa1ijo. Zaradi velike vsebnosti soli v vodi in njenega hitrega izhlapevanja se na dnu izsu\xc5\xa1enih \xc5\xa1otov obi\xc4\x8dajno naredi razpokana tanka skorja.'